section_heading: Uporaba
paragraph_text: Bitmapna grafika obilno se koristila u računarstvu i na televiziji. Razlučivanje odnosno rezolucija obično se izražava kao matrica u obliku: širina x visina odnosno stupci x redovi. U opisivanju bitmapne grafike također se koristi promjenjivica dubina, koja opisuje broj bitova koji se koriste za prikaz boje ili detalja u rasteru. Ako se za svaku točku koristi samo jedan bit, tada je moguće opisati samo upaljene ili ugašene točke. Povećavanjem broja bitova za prikazivanja slike dobivamo više detalja i tako se mogu sačuvati nijanse sivog ili jačina boje. Tako recimo ako se detalje koristi 4 bita moguće je prikazati 16 nijansi sivog ili 16 ograničenih boja (npr. CGA), ili ako 8 bita tada je moguće prikazati 256 nijansi sive ili je moguće imati 3 bita za zelenu i crvenu boju, i dva bita za plavu. Da bi se koristila 3 bita za svaku boju (crvenu, zelenu, i plavu) potrebno je 12 bita. Jedna od popularnih dubina za rastersku grafiku je 24 bita. U ovoj rezoluciji za prikaz jačine triju osnovnih boja koristi se 8 bita. Broj stupova i redova obično je izražen prema standardima za zaslone VGA,SVGA,XVGA.